Title: Konflikt, mekling og rettsmekling
Description: Mekling er en meget effektiv konfliktløsningsform som i økende grad tas i bruk av domstolene og andre tvisteløsningsorganer. Denne boken handler om alle sidene ved mekling i både teori og praksis. Den henvender seg til dommere, advokater, medlemmer av konfliktråd, meklere av konflikter i arbeidslivet og næringslivet, studenter og mer generelt til alle som er interessert i mekling i sivile saker. Boken består av tre deler: Del I Konflikter, kommunikasjon og forhandlinger Del II Meklingsprosessen Del III Etikk Forfatterne har til sammen svært omfattende erfaring både som meklere og som rådgivere for parter i mekling og forhandlinger. Gjennom utstrakt bruk av eksempler blir innholdet i boken levendegjort. Boken kan leses fra perm til perm som en grundig innføring i alle sidene ved mekling, men egner seg også godt som oppslagsverk. Denne 2. utgaven har vært gjenstand for en omfattende revisjon. Blant annet er valg av meklingsmodell tydeliggjort, og forskning og eksempler er oppdatert. Til boken er det laget en kortfilm om mekling av en arbeidskonflikt som illustrerer de sentrale fasene i meklingsprosessen. Filmen kan lastes ned fra www.universitetsforlaget.no/mekling.
Subjects: Dispute resolution (Law), Mediation, Negotiation